Libuše Havelková

Libuše Havelková (* 11. máj 1924, České Budějovice† 6. apríl 2017, Praha) bola česká herečka, matka herca a speváka Ondřeja Havelku, dlhoročná členka činohry Národného divadla, herečka známa v posledných rokoch predovšetkým svojimi rolami milých a láskavých filmových mamičiek či televíznych babičiek, napríklad v relácii Českej televízie Kouzelná školka.http://spj.scena.cz/index.php?d=1&o=1&c=14852&r=11

 Život 
Narodila sa ako Libuše Drboutová dňa 11. mája 1924 v Českých Budějoviciach, kde tiež vyrastala. Mala dvoch oveľa starších bratov. V rokoch 19411944 a 19451946 študovala na dramatickom oddelení konzervatória v Prahe. Pokračovala v štúdiu na DAMU v rokoch 19461948, kde patrila k zakladateľom školského Divadla DISK, s ktorého súborom potom hrala aj v divadle Alhambra. Od roku 1948 hrala v Štátnom divadle v Ostrave, v rokoch 1951 až 1959 potom v pražskom Divadle E. F. Buriana.Kolektív autorov: Národní divadlo a jeho předchůdci, Academia: Praha, 1988, str. 136 Od roku 1960 do roku 1991 bola členkou činohry Národného divadla v Prahe. Okrem divadla sa často uplatňovala v rozhlase, televízii, dabingu a vo filme.

Vyučovala v Štúdiu E. F. Buriana a na Pražskom konzervatóriu.Český film: herci a herečky I, s. 374. Na DAMU vyučovala externe od roku 1952 javiskovú reč a hovorený prejav, v roku 1959 sa tu stala odbornou asistentkou a od roku 1975 docentkou. Vykonávala tiež funkciu prodekana DAMU.

Jej manželom bol hudobný skladateľ Svatopluk Havelka. Ich syn Ondřej Havelka je známy herec, spevák, moderátor a režisér.

 Ocenenie 
 1976 Národná cena ČSR
 1978 ocenenie zaslúžilá členka ND
 1981 titul zaslúžilá umelkyňa

 Divadelné úlohy, výber 
 1962 Antonín Dvořák: Božena Němcová bojující, Paní Ullmanová, Národné divadlo, réžia František Salzer
 1962 Alois Jirásek: Lucerna, Klásková, Tylovo divadlo, réžia Zdeněk Štěpánek
 1970 Ladislav Stroupežnický: Naši furianti, Marie Dubská, Tylovo divadlo, réžia Vítězslav Vejražka
 1983 Alois Jirásek: Lucerna, Komorná, Tylovo divadlo, réžia František Laurin
 1992 Otmar Mácha: Broučci (balet), rozprávač, Stavovské divadlo, réžia Jiří Blažek

 Účinkovanie vo filmoch, výber 
 Starci na chmelu, 1964 - Kateřina, žena predsedu družstva
 Ostře sledované vlaky, 1966 - žena prednostu stanice
 V zámku a podzámčí, 1981 – kľúčiarka Plívová
 Babičky dobíjejte přesně!, 1984 – babička Roza Loudová
 Maharal – Tajemství talismanu, 2006
 Pamětnice, 2009
 Modrý tygr, 2011

 Účinkovanie v TV seriáloch, výber 
 Kamarádi, 1971
 Byli jednou dva písaři, 1972 – vdova Burdenová
 30 prípadov majora Zemana, 1974 – pani Šípová (časť Kvadratúra ženy)
 Nejmladší z rodu Hamrů, 1975 – matka Hamrová
 My všichni školou povinní, 1984 – učiteľka Marcela Božetěchová
 Maharal – Tajemství talismanu, 2006

 Referencie 

 Externé odkazy 


 Libuše Havelková na Dabingforum.cz
 Libuše Havelková na stránkach Českého rozhlasu

Kategória:České dabingové herečky
Kategória:České divadelné herečky
Kategória:České filmové herečky
Kategória:České rozhlasové herečky
Kategória:České televízne herečky
Kategória:Herečky Národného divadla (Praha)
Kategória:Českí televízni moderátori
Kategória:Českí vysokoškolskí pedagógovia
Kategória:Českí divadelní pedagógovia
Kategória:Česko-slovenskí zaslúžilí umelci
Kategória:Absolventi Akadémie múzických umení v Prahe
Kategória:Osobnosti z Českých Budějovíc